इतिहासलाई चिन्ता वर्तमानको
क्रिकेट खेलाडी संघ, नेपालको वार्षिक साधारणसभाको अवसरमा आयोजना गरिएको अन्तक्र्रियामा नेपाली राष्ट्रिय क्रिकेट टोलीका पूर्वकप्तानहरूले नेपाली क्रिकेटको भविष्यबारे चिन्ता व्यक्त गरेका छन् ।
काठमाडौँ — क्रिकेट खेलाडी संघ, नेपालको वार्षिक साधारणसभाको अवसरमा आयोजना गरिएको अन्तक्र्रियामा नेपाली राष्ट्रिय क्रिकेट टोलीका पूर्वकप्तानहरूले नेपाली क्रिकेटको भविष्यबारे चिन्ता व्यक्त गरेका छन् ।नेपाली क्रिकेटले अन्तर्राष्ट्रिय जगतमा लगातार सफलता हासिल गरिरहँदा क्रिकेट बोर्ड भने अझै निलम्बनमै छ । नेपाली राष्ट्रिय टोलीका पूर्वकप्तानहरूले समयमै क्रिकेटले निकास नपाउने हो भने अहिलेको सफलता बेकार हुने बताएका छन् ।कार्यक्रममा राष्ट्रिय टोलीका पूर्वकप्तान लेखबहादुर क्षेत्री, पवनकुमार अग्रवाल, राजु खड्का, विनोद दास र वर्तमान कप्तान पारस खड्काले आफ्नो धारणा व्यक्त गरेका थिए । कार्यक्रममा बोल्दै सीप्यानका महासचिव तथा कप्तान पारसले व्यक्तिगत स्वार्थका लागि क्रिकेट विवादलाई लम्ब्याउने व्यक्तिहरूले आफ्नो हठ त्यागेर आईसीसीको निर्देशन मान्नु अत्यावश्यक रहेको बताए । उनले नेपालले अब कुनै ढिलासुस्ती नगरी क्रिकेट विकासमा योजनाबद्ध ढंगले अगाडि बढ्ने हो भने नेपालको टेस्ट मान्यता प्राप्त गर्ने लक्ष्य हुन सक्ने अभिव्यक्ति राखे ।यस्तै पूर्वकप्तान विनोदले अहिलेको सफलता कायम राख्न बोर्डको भूमिका अपरिहार्य रहेको बताए । ‘नेपालले अहिले प्राप्त गरेको सफलता उल्लेखनीय छ । सीमित स्रोतका बावजुद सिनियर टोलीमात्र नभएर युवा क्रिकेटमा पनि हामीले राम्रो नतिजा ल्याइरहेका छौं । छिट्टै हामीले निकास पाएनौं भने क्रिकेट विकास रोकिन्छ र हामी धेरै पछाडि पर्छौं,’ उनले भने ।पूर्वकप्तान पवनले क्रिकेट विवादको समाधान र विकासमा सीप्यानले आवश्यक परेको खण्डमा जस्तो भूमिका पनि लिन तयार रहेको बताए । ‘हामीले सरकारीदेखि निजी निकाय सबैतिर क्रिकेट विकासमा आवश्यक परेको खण्डमा सल्लाह सुझाव दिन सक्छौं । हाम्रो मुख्य एजेन्डा खेलाडीहरू क्रिकेटमा रहेर जीवनयापन गर्न सकुन् भन्ने हो,’ उनले भने । सीप्यानले बोर्डको विवाद जारी रहे आवश्यक परेको खण्डमा आफ्नो भूमिका अझै विस्तार गर्न अघि सर्ने पनि जनायो ।सीप्यानमा नयाँ कार्यसमितिक्रिकेट खेलाडी संघ नेपाल (सीप्यान) ले आइतबार वार्षिक साधारणसभामार्फत १२ सदस्यीय नयाँ कार्यसमिति सर्वसम्मत चयन गरेको छ । डा. मनीषराज पाण्डेको अध्यक्षतामा गठित नयाँ कार्यसमितिमा निवर्तमान अध्यक्ष पवनकुमार अग्रवाल तथा उपाध्यक्षद्वय राजु खड्का र सीता रानामगर छन् ।क्रिकेट टोलीका वर्तमान कप्तान पारस खड्का महासचिव, राजु बस्न्यात सचिव तथा पृथु बाँस्कोटा कोषाध्यक्ष पदमा चुनिए । सदस्यमा वसन्त शाही, दीपेन्द्र चौधरी, सुवास खकुरेल, सोमपाल कामी र करुणा भण्डारी छन् ।